Lukaku ser hver eneste Premier League-kamp i opptak
Det var garantert mange Chelsea-supportere som ristet på hodet da det belgiske stortalentet måtte forlate Stamford Bridge på utlån for andre året på rad. De blåkleddes spisser har slitt med å finne nettmaskene til nå i sesongen, men klubbene som har hatt Lukaku på lån har i alle fall ikke angret.Men Lukaku er ikke som unge fotballspillere flest. I et intervju med Sky Sports avslører Lukaku hvordan han forbereder utenfor treningsfeltet. - Jeg ser hver eneste kamp i ligaen, alle 90 minutter. Jeg studerer og lærer av andre spissers bevegelser. Og jeg lærer av å se andre forvarsspillere, sier spissen.Siden det er 10 kamper hver serierunde, og 38 serierunder i løpet av sesongen, bruker Lukaku 570 timer foran TV-skjermen for å bli en bedre fotballspiller. Sagt på en annen måte: 24 døgn.Ambisjonene er det i alle fall ingenting å si på. Lukaku utdyper: - Mitt mål er å bli en av historiens største spillere. Derfor er jeg i Everton. Jeg vil hjelpe laget, og laget kommer til å hjelpe meg.Det er noe Everton-manager Roberto Martínez har latt seg fascinere av. Han har aldri opplevd lignende. - Første gang vi snakket sammen, forsto jeg at han var en tenker og veldig kunnskapsrik. Han snakker seks eller syv språk og ser på spillet annerledes enn mange andre. Han er som en manager når det gjelder å se på bevegelser. Jeg ble veldig overrasket over at han er slik. Tro meg, det er ikke vanlig å ha slike samtaler med en 20-åring, sier Everton-sjefen til The Guardian.Lukaku har på kort tid blitt en yndling hos Martínez i Everton med sin styrke, fart og avslutningsegenskaper. Lukaku er strålende fornøyd med å spille på Goodison Park, men innrømmer at han ønsker seg tilbake til Chelsea og Stamford Bridge. - I min alder er det viktigste å få spille og utvikle seg, sier belgieren, som ikke ble lovet fast plass i Chelsea før sesongen. - Everton ga meg muligheten, så jeg er glad for å være her. Men Chelsea er fremtiden, sier Lukaku til Sky Sports.
Everton-yndlingen Romelu Lukaku (20) bruker nesten én måned foran TV-skjermen i løpet av et år. Hvorfor? For å bli en av de beste i Premier League.